PÖYTÄKIRJA
Hallituksen kokous 10/2011
Iltakoulu ry. 
Aika: maanantai 12.9.2011 klo. 17:00 
Paikka: päätalo RH C1 

Läsnäolijat:
Aki Luoto, puheenjohtaja
Eetu Kreivi, sihteeri
Johanna Kaunisvaara
Petter Nissinen
Mari Kettunen
Maria Koirikivi
Salla-Riina Hokkanen
Nelli Manninen
Jussi Naski
Marja Avonius
Lauri Koponen
Noora Reiniö, saapui kokoukseen klo 17.16
Meri Hätönen, saapui kokoukseen klo 17.18

1.	Kokouksen avaus
Puheenjohtaja avasi kokouksen kello 17.08.

2.	Laillisuus ja päätösvaltaisuus 
Kokous todettiin lailliseksi ja päätösvaltaiseksi

3.	Pöytäkirjantarkastajien valinta
Pöytäkirjantarkastajiksi valittiin Marja Avonius ja Johanna Kaunisvaara

4.	Esityslistan hyväksyminen
Esityslista hyväksyttiin sellaisenaan työjärjestykseksi.

5.	Ilmoitusasiat ja posti
Hallintotieteiden ainejärjestö Staabi oli lähettänyt kutsun järjestön vuosijuhlille. Staabin vuosijuhlia koskevat asiat käsitellään tarkemmin kohdassa 10.

6.	Talous & tilinkäyttöoikeuksien myöntö Marialle
Talous on vakaalla pohjalla.  Hallitus päätti siirtää tilinkäyttöoikeudet sekä verkkopankkitunnusten ja pankkikortin käyttöoikeudet Charlotta Selkeeltä Maria Koirikivelle (syntymäaika 13.09.1989).

Noora Reiniö saapui kokoukseen kello 17.16.

7.	 JKY/Kopo –päivitys
Kansainvälisen politiikan opetuksen suunnitteluryhmä kokoontui 12.9. Sekä kansainvälisen politiikan että valtio-opin opsi-ryhmissä tutkintouudistuksen suunnittelu etenee hyvää vauhtia. 

JKY järjestää koko jäsenistölleen yhteisen syystapahtuman torstaina 22.9. Tapahtuman budjetti on 230 euroa ja kulut jaetaan tasan kaikkien osallistuvien kahdeksan ainejärjestön kesken. Tapahtumaa varten on painettu  lippuja ja julisteita, painotöiden lasku lähetetään Iltakoululle ja yhteiset kulut tasataan myöhemmin. Tapahtumassa järjestetään TAMY:n kaupunkisuunnistusta muistuttava rastikierros uusille opiskelijoille ja tutoreille ja myös Iltakoulu järjestää rastin. Kierroksen jälkeen seuraa palkintojen jako Sorin Klubilla ja loppubileet Fat Ladyssa.

Meri Hätönen saapui kokoukseen kello 17.18.

8.	Haalaritilaus / sponsoriasiat / SVAL-tietoisku
Haalarit on tilattu ja ne ovat paraikaa ompelimossa. Aikataulussa valmistuessaan haalarit ovat valmiit viikolla 38 ja siirtyvät painoon seuraavalla viikolla. Tällä hetkellä mainoksia haalareihin on varmistunut SVAL:lta ja Juvenekselta. Yökerho Doriksen kanssa on yksi sopimus voimassa, mutta se koskee yhtä mainosta. Koska yksi mainos on sopimuksen puitteissa jo edelliseen haalarierään painettu, uutta sopimusta neuvotellaan. 

Uusille opiskelijoille kohdennetaan vielä tiedustelua heillä olevista potentiaalisista mainostajista. Hallitus päätti, että 350 e sopimuksesta voidaan sopimuksen neuvotelleelle henkilölle myöntää ilmaiset haalarit.

Vuosijuhlien yhteistyökumppaneiden osalta työn alla on muutama kampaamoalan yritys sekä pesula Pirkanmaan Pesukarhut. Pitopalveluksi valittu Kokkipoika on lupautunut tukemaan vuosijuhlia vielä toistaiseksi avonaisella summalla.

Iltakoulun ja SVAL:in välinen sopimus velvoittaa Iltakoulua järjestämään vuosittain tietoiskun SVAL:in toiminnasta uusille opiskelijoille. Työelämävastaava järjestää tilaisuuden johon saadaan SVAL:ilta puhuja. Myös Hypyn ja KL-kustannuksen kiinnostusta osallistua tapahtumaan selvitetään. Tilaisuuden ajankohdaksi sovittiin 27.9. klo 16.00. Hypyn uusien ilta järjestetään samana iltana klo 18.

9.	Iltakoulun tiedotus
Jäsenistöltä tullut pientä huomauttamista tiedottamisesta. Tiedottaminen on hallituksen mielestä hoidettu laajalla rintamalla ja varsin onnistuneesti. Vaihto-opiskelijoille tiedottamista täsmennetään vastaisuudessa siten, että tapahtumista välitetään tietoa ensisijaisesti tiedotusvastaavan ja kv-vastaavan kautta, muiden tiedottaessa kotimaisille opiskelijoille oman sektorinsa asiat.

10.	Vuosijuhlat-päivitys
Vuosijuhlatoimikunta kokoontuu tiistaina 13.9. klo 12. Tilat ja pitopalvelu vuosijuhliin on varattu ja budjetti vaikuttaa pysyvän sille aseteissa kehyksissä.

11.	¡±Vanhat kähmyt” –tapahtuman kustannukset
Kustannuksia tapahtumasta tuli yhteensä 49,66 euroa. Hallitus hyväksyi kulujen korvaamisen tapahtuman järjestäjille.

12.	Saapuneet vuosijuhlakutsut
Hallitus nimesi iltakoulun edustajiksi Staabin vuosijuhlille Jussi Naskin ja Salla-Riina Hokkasen. Ilmoittautuminen vuosijuhlille tapahtuu 16.9. mennessä.

13.	POP2011-tilanne
Tapahtumaa varten painatetut julisteet ja flyerit on noudettu. Painatuksille tuli yhteensä hintaa 16 euroa. Nettisivujen graafinen ilme on päivitetty ja ne ovat aktiivisessa toiminnassa. Graafisen ilmeen suunnittelusta palkkioksi päätetty fontin hinta ei ole vielä tiedossa. Johannes Lehtinen hoitaa tapahtuman videoinnin.

Hallitus päätti korvata Aki Luodolle hänelle painatuksista ja julisteiden postituksista koituneet kulut 18,75 euroa täysimääräisenä.

Kollegasitseille on varattu paikkoja 72, siten että jokaiselle ainejärjestölle on 12 paikkaa. Sitsien hinta on 18 e. Ilmoittautuminen sitseille hoidetaan siten, että  ainejärjestöt Iltakoulua lukuun ottamatta ilmoittautuvat viikon 40 loppuun mennessä. Iltakoululaisilta ilmoittautumiset kerätään viikon 42 loppuun mennessä. Sitsien teemaksi valittiin ”POP”. Muista kaupungeista yritetään saada laulunjohtajia. Tarjoilijoiksi yritetään saada muiden tamperelaisten ainejärjestöjen edustajia.

14.	Haalarimerkkitilaukset (POP2011, haalarikastajaiset, II-merkit)
Iltakoulun haalarimerkkipohjaa tiedustellaan Markus Wikholmilta. Kun pohja on selvitetty, merkkejä painatetaan 200 kappaletta. Pia Isojärvi suunnittelee haalarimerkin haalarikastajaisiin ja merkkiä painatetaan niin ikään 200 kappaletta. Pop 2011- merkkejä painatetaan magentan värisenä 100kpl. Tilauksen hoitaa Noomi Saarinen.

15.	Ekskursion suunnittelu keväälle 2012
Jokainen hallituksen jäsen hahmottelee seuraavaan kokoukseen mielestään hyviä, mahdollisia kohteita. Varsinainen suunnittelu käynnistetään seuraavassa kokouksessa.

16.	Mennet ja tulevat tapahtumat 
Fuksisitsit
Järjestetään 4.10.  Amos-Klubilla. Yhteensä sitseillä on 80 paikkaa, jotka jakaantuvat tasan Iltakoulun ja Patinan kesken. Iltakoulusta mukaan otetaan 8 vanhempaa, ensisijaisesti hallituksen jäseniä ja tuutoreita. Iltakoulusta laulunjohtajana toimii Jussi Naski. Edellisellä viikolla fukseille järjestetään sitseihin valmistava lauluharjoittelu, tarkempi ajankohta sovitaan myöhemmin.

Kaupunkisuunnistus
Iltakoululla on rasti kaupunkisuunnistuksessa tiistaina 13.9. Rastin  pitäjinä toimivat Maria Koirikivi, Eetu Kreivi, Jussi Naski ja Nelli Manninen. Suunistus alkaa kello 16.30.

Haalarikastajaiset
Järjestetään 1.11. Alkuillasta fukseille on luvassa vanhempien opiskelijoiden rastikierros ja ilta jatkuu ravintola Kaijakassa. 
Tulevat saunaillat
¡±Lenkkisauna”  järjestetään Lentävänniemessä Suomensaaren saunalla 6.10. Paikalle voi siirtyä hölkäten, kävellen, pyöräillen ja bussilla. Jokaista liikkumismuotoa koordinoimaan määrätään myöhemmin vastuuhenkilö. Syksyn toinen saunailta järjestetään 24.11. 

Laitoksen seminaarin jatkot
Seminaari järjestetään 29.9. kello 13 ja seminaarin jälkeen seuraa opiskelijoiden ja henkilökunnan viinitilaisuus politiikan tutkimuksen tiloissa Linna-rakennuksen viidennessä kerroksessa. Viinitilaisuuteen on ennakkoilmoittautuminen, joka alkaa tapahtumaa edeltävällä viikolla. Eetu Kreivi selvittää mahdollisuutta järjestää viinitilaisuuden jatkot Telakan yläkerrassa.
Muut tulevat tapahtumat

Vaellus
Petter Nissinen ja Eetu Kreivi suunnittelevat syksyn aikana järjestettävää Iltakoulun vaellusta Helvetinjärven tai Seitsemisen kansallispuistoon.

Vaihto-opiskelijoiden saunailta
Järjestetään TOAS Ilmarin saunalla 15.9.  Paikalle saapuvat vaihto-opiskelijat ja kv-tutorit, hallitus on myös tervetullut.

14. META
Ei muita esille tulleita asioita
.
15. Seuraavasta kokouksesta sopiminen
Seuraava kokous järjestetään tiistaina 27.9. kello 18.00.

16. Kokouksen päättäminen 
Puheenjohtaja päätti kokouksen kello 18.27.

Aki Luoto 					Eetu Kreivi
Puheenjohtaja					Sihteeri

Marja Avonius					Johanna Kaunisvaara
Pöytäkirjantarkastaja				Pöytäkirjantarkastaja